UPA के आखिरी 9 साल में 1,477 रेल हादसे; मोदी के 9 वर्ष में 638 रह गए
Odisha Train Accident; Modernizing Indian Railways' Infrastructure ओडिशा रेल हादसे के बाद से विपक्षी दल केंद्र सरकार पर निशाना साध रहे हैं। लेकिन, आंकड़ों की मानें तो UPA सरकार के आखिरी 9 साल में 1,477 रेल हादसे हुए थे
ओडिशा रेल हादसे के बाद से विपक्षी दल केंद्र सरकार पर निशाना साध रहे हैं। लेकिन, आंकड़ों की मानें तो UPA सरकार के आखिरी 9 साल में 1,477 रेल हादसे हुए थे। 2005-06 से 2013-14 के बीच हुए इन हादसों में 2,217 लोगों की जान गईं थी।
इसकी तुलना में मोदी सरकार के 9 साल में सिर्फ 638 रेल हादसे हुए। 2014-15 से 2022-23 तक हुए इन हादसों में 781 लोगों की मौत हुई है। शुक्रवार को हुए बालासोर हादसे में मारे गए 288 लोग इसमें शामिल नहीं हैं।
UPA सरकार के आखिरी वर्ष 2013-14 में 118 रेल हादसे हुए थे। इन हादसों में 152 लोगों की मौत हुई थी। वहीं, 2022-23 में ऐसी दुर्घटनाएं 48 पर आ गई। इनमें 8 लोगों की मौत हुई थी। रेल के पटरी से उतरने के 2013-14 में 53 मामले आए थे, जो 2022-23 में घटकर 36 पर आ गए।
देश के सभी मानव रहित लेवल क्रॉसिंग खत्म किए
इलेक्ट्रिफिकेशन: 33% से बढ़ाकर 90% किया
2014 से पहले देश में 33% रेलवे का इलेक्ट्रिफिकेशन हुआ था। मोदी सरकार के 2014 से बाद से 2023 तक 37,011 किमी का इलेक्ट्रिफिकेशन किया। देश के 90% रूट इलेक्ट्रिक हो चुके हैं।
नया ट्रैक: 37 हजार किमी नई पटरियां बिछाई गईं
2022-23 में 5,227 किमी में नया रेलवे ट्रैक बनाया है। सालाना 3,716 किमी के हिसाब से 10 साल में 37,159 किमी रेल पटरियां बिछाईं गईं हैं। यूपीए में यह आंकड़ा प्रति वर्ष 2,885 किमी था।
सिग्नल: 98% स्टेशन मॉडर्न सिग्नल सिस्टम से जुड़े
सरकार ने 31 मार्च 2023 तक भारतीय रेलवे के ब्रॉडगेज रूट के 6,506 स्टेशनों में से 6,396 स्टेशनों को पैनल इंटरलॉकिंग, रूट रिले इंटरलॉकिंग और इलेक्टिक इंटरलॉकिंग से जोड़ दिया है।
बजट: रेलवे को 9 गुना ज्यादा पैसा आवंटित 
सरकार ने 2023-24 में रेलवे के लिए 2.40 लाख करोड़ रुपए का बजट रखा है। जो यूपीए सरकार के 2013-14 की तुलना में 9 गुना ज्यादा है। 2014 के बाद से ही सरकार नई लाइनों और गेज परिवर्तन को ज्यादा तवज्जो दे रही है। यूपीए सरकार का 2009-14 को बीच के औसत वार्षिक बजट परिव्यय (11,527 करोड़ सालाना) से 2022-23 में 481% ज्यादा (67,001 करोड़) रखा गया था।
ये खबरें भी पढ़ें...
रेल मंत्री बोले- ओडिशा रेल हादसे की CBI जांच होगी:सुबह कहा- इंटरलॉकिंग सिस्टम बदलने से एक्सीडेंट हुआ
ओडिशा में शुक्रवार शाम को हुए रेल हादसे की CBI जांच कराई जाएगी। रेल मंत्री अश्विनी वैष्णव ने रविवार शाम को बालासोर में प्रेस कॉन्फ्रेंस कर इस बात की जानकारी दी। रविवार सुबह एक्सीडेंट साइट का जायजा लेने के बाद रेल मंत्री ने कहा था- इलेक्ट्रॉनिक इंटरलॉकिंग में बदलाव की वजह से एक्सीडेंट हुआ। जिम्मेदारों की पहचान भी कर ली गई है। पूरी खबर यहां पढ़ें...
ट्रेन की ओवरस्पीड ओडिशा हादसे की वजह नहीं:केवल एक ट्रेन का एक्सीडेंट हुआ, रेलवे ने समझाई हादसे की क्रोनोलॉजी
​​​​​​​​2 जून की शाम को ओडिशा के बालासोर में ट्रेन हादसा कैसे हुआ? इस सवाल का जवाब रेलवे बोर्ड ने डिटेल में दिया है। बोर्ड ने बताया कि तीन ट्रेन नहीं बल्कि सिर्फ एक ट्रेन कोरोमंडल एक्सप्रेस हादसे का शिकार हुई है। कोरोमंडल एक्सप्रेस ट्रैक पर खड़ी मालगाड़ी से टकराई, फिर बेंगलुरु-हावड़ा सुपरफास्ट कोरोमंडल की बोगियों में भिड़ गई। पूरी खबर यहां पढ़ें...